11.pielikums

02.09.2019. Iekšējiem noteikumiem Nr.BJCP-19-2-nts

“Pārdaugavas bērnu un jauniešu centra “Altona” iekšējās kārtības noteikumi”

30.08. 2020. iekšējo noteikumu Nr.BJCP-20-4-nts redakcijā

**Kārtība, kādā izglītības iestādē uzturas**

**Izglītības iestādei Piederošas un nepiederošas personas**

Izdots saskaņā ar Ministru kabineta

2009.gada 24.novembra noteikumu

Nr.1338 „Kārtība, kādā nodrošināma izglītojamo

drošība izglītības iestādēs un to

organizētajos pasākumos” 3.10. apakšpunktu,

Ministru kabineta 2020.gada 9.jūnija noteikumu Nr.360

“Epidemioloģiskās drošības pasākumi Covid-19 infekcijas

izplatības ierobežošanai” 26.1.punktu

**I. Vispārīgie jautājumi**

1. Kārtība nosaka Pārdaugavas bērnu un jauniešu centra “Altona” (turpmāk – Iestāde) audzēkņu likumisko pārstāvju (vecāku, aizbildņu, citu pilnvaroto personu) (turpmāk – Vecāki) un citu personu uzturēšanās kārtību Iestādē.
2. Kārtības mērķis ir nodrošināt audzēkņu drošību un izglītības procesa nepārtrauktību.
3. Iestādē aizliegts uzturēties nepiederošām personām, kuras ieradušās bez likumiska pamata, kā arī personām alkohola un/vai citu apreibinošo vielu ietekmē.
4. Iestādē netiek pieļauta personu ar elpceļu infekcijas slimību pazīmēm klātbūtne, ka arī personu, kurām noteikta pašizolācija, mājas karantīna vai izolācija, klātbūtne.

**II. Piederošo personu uzturēšanās iestādē**

1. Par piederošām personām tiek uzskatīti Iestādes darbinieki, pulciņu audzēkņi un viņu Vecāki (turpmāk – Piederoša persona).
2. Pirmsskolas vecuma audzēkņa viena Vecāka klātbūtne ir pieļaujama Iestādes telpās.

6.1. Imantas ielā 11a pirmsskolas vecuma audzēkņu Vecāki uzrāda Rīgas 69.vidusskolas dežurantam caurlaides, dodoties uz:

6.1.1. Keramikas studiju;

6.1.2. Vizuālās mākslas studiju;

6.1.3. Grafikas studiju;

6.1.4. Stikla gravēšanas studiju;

6.1.5. Vizuālās mākslas studiju “Fantāzija”;

6.1.6. Ģitārspēles instrumentālo ansambli “Vējš” ;

6.1.7. Vokāli instrumentālo ansambli “Vējš”;

6.1.8. Vokālo studiju “Kurzemīte”;

6.1.9. Mūzikas klubu “DO RE MI”;

6.1.10. Lego klubu;

6.1.11. Vides un dabas izpētes studiju;

6.1.12. Tautas deju kolektīvu “Kurzemīte”.

6. 2. Caurlaides Vecāks var saņemt pie Pārdaugavas bērnu un jauniešu centra “Altona” sekretāres, Imantas ielā 11a, 3.stāvā.

1. Skolas vecuma audzēkni Vecāki pavada līdz Iestādes ieejas durvīm, nepieciešamības gadījumā sazinoties ar administrāciju (interešu izglītības skolotāju) pa tālruņiem: 67612354 (Altonavas iela 6), 67105436 (Imantas iela 11 A), 67404160 (Ruses ielā 13).
2. Apmeklējot Iestādi, Piederošā persona ievēro iekšējās kārtības noteikumus, sabiedrībā pieņemtas uzvedības normas, darbinieku, audzēkņu un citu Piederošo personu tiesības.
3. Piederošām personām aizliegts traucēt mācību un audzināšanas procesu, ieiet nodarbību telpās pēc nodarbību sākuma un citos gadījumos, kas tieši saistīti ar izglītības procesa nodrošināšanu.
4. Ja Vecākam ir nepieciešamība satikt audzēkni nodarbības laikā, viņš lūdz dežurantu (garderobistu - dežuranta prombūtnes laikā) sazināties ar attiecīgo interešu izglītības skolotāju.
5. Vecākus par viņu uzturēšanās kārtību iestādē informē interešu izglītības skolotāji.

**III. Nepiederošo personu uzturēšanās iestādē**

1. Par nepiederošu personu tiek uzskatīta persona, kura nav Iestādes darbinieks, audzēknis vai Vecāks (turpmāk – Nepiederoša persona).
2. Nepiederošu personu atrašanos Iestādē kontrolē dežurants (garderobists - dežuranta prombūtnes laikā), noskaidrojot Nepiederošās personas vizītes mērķi un sniedzot nepieciešamo palīdzību.
3. Piederoša persona atbild par uzaicinātas Nepiederošas personas Noteikumu normu ievērošanu.
4. Valsts un pašvaldības policijas, Valsts ugunsdzēsības un glābšanas dienesta, Darba inspekcijas, Veselības inspekcijas u.c. valsts un pašvaldības institūciju darbinieku ierašanās gadījumā ēkas dežuranta vai cita darbinieka pienākums ir pavadīt viņus pie Iestādes direktora vai direktora vietnieka.
5. Masu mediju ierašanās un darbība Iestādes telpās ir iepriekš saskaņojama ar direktoru, uzrādot dienesta apliecību.
6. Pakalpojumu sniedzējus ēkas dežurants vai cits darbinieks pavada pie direktora vai direktora vietniekiem.
7. Tirdzniecība Iestādē, kā arī cita veida komercdarbība bez noslēgta līguma, ir aizliegta.

**IV. Noslēguma jautājumi**

1. Iestādes darbinieku pienākums ziņot direktoram/ direktora vietniekiem par aizdomīgu Nepiederošo personu atrašanos Iestādē vai pieguļošā teritorijā, nepieciešamības gadījumā izsaucot policiju.
2. Šīs kārtības neievērošanas gadījumā Iestādes administrācijas pārstāvja, ēkas dežuranta, ēkas uzauga vai cita darbinieka pienākums ir lūgt Nepiederošu personu atstāt Iestādes telpas, bet personas nepakļaušanās gadījumā ziņot direktoram un izsaukt policiju vai apsardzi.
3. Direktora vietniekam administratīvi saimnieciskajos jautājumos ir pienākums ar šo kārtību iepazīstināt visus Iestādes darbiniekus.
4. Kārtība izvietojama publiski pieejamā vietā Iestādē un Iestādes tīmekļvietnē [www.pbjcaltona.riga](http://www.pbjcaltona.riga).lv.

Direktore M. Bernande

Ozola 67612354